
5.3.3.2. Ipoteza topicalizarii 

Ipoteza focalizarii 

5.5. Concluzii 

6. Subiectul non-nominal 

6.1. Formele verbale nepersonale 

6.2. Grupurile prepozitionale 

6.3. Propozitiile reduse 

1. Preliminarii 

2. Ipoteze ale genului neutru 

(i) Ipoteza celor trei genuri 

(ii) Ipoteza nespecificarii 

(iv) Ipoteza claselor nominate 

Capitolul 5. Este dublarea clitica un tip de acord? 

1. Preliminarii 

2. Argumente pentru a analiza dublarea clitica drept acord 

3. Criterii de distingere a cliticelor pronominale de marcile de acord 

3.1. Dublarea complementului direct 

3.1.1. Criterii sintactice 

3.1.2. Criterii morfologice 

3.2. Dublarea complementului indirect 

3.2.1. Criterii sintactice 

3.2.2. Criterii morfologice 

4. Argumente impotriva analizarii dublarii clitice ca acord 

5. Alte analize ale dublarii clitice 

Anexa. Scurta descriere a contextelor cu dublare clitica in limba romana 

1. Complementul direct (CD) 

1.1. DC este obligatorie 

1.2. DC nu este posibild 

1.3. DC este facultativd 

2. Complementul indirect (Cl) 

2.1. DC este obligatorie 

2.2. DC nu este posibild 

2.3. DC este facultativd 


Anexa. Acordul In limba vorbita 

Preliminarii 

1. Grupul nominal 

1.1. Dezacordul in caz al adjectivului feminin, singular 

1.1.1. Adjectivul propriu-zis 

1.1.2. Adjectivul participial 

1.1.3. Adjectivul pronominal 

1.2. Dezacordul in gen §i numdr al adjectivului 

1.3. Dezacordul numeralului 

1.4. Exprimarea orei sau a datei 

1.5. Dezacordul pronumelui semiindependent al 

1.5.1. Utilizarea unei forme acordate g refit 

1.5.2. Utilizarea unei forme invariabile 

1.6. Acordul pronumelui semiindependent / articolului cel 

1.7. Dezacordul pronumelui relativ care 

1.8. Acordul in interiorul sintagmei partitive (unul din...) 

1.9. Marcarea cazului la substantiv 

2. Acordul predicatului cu subiectul 

2.1. Acordul substantiv elor colective 

2.2. Acordul numelor proprii 

2.3. Acordul cuantificatorilor indefiniti 

2.4. Dezacordul anumitor tipuri de verb e-predicat 

2.4.1. Dezacordul verbelor pasiv-reflexive sau reflexiv-impersonale 

2.4.2. Dezacordul operatorului modal a trebui 

2.5. Dezacordul unor adjective in pozitie predicated 

2.6. Dezacordul verbului cu pronumele relativ care 

2.7. Dezacordul predicatului cu un subiect postpus 

2.8. Acordul prin atractie 

2.9. Acordul semantic al adjectivului predicate 

2.10. Interpretarea gre§ita a subiectului, prin extinder e 

3. Acordul sintagmelor coordonate 

4. Acordul adverbului 

5. Acordul pronumelor personale cu antecedent nominal 


Concluzii 

Bibliografie 


Obiective 

Acordul constituie o tema de cercetare complexa, atat prin domeniile lingvistice 
pe care le implica - morfologie, sintaxa, semantica cat si prin domeniile sintactice in 
care se manifesta - grup nominal, grup verbal, enunt (acordul pronumelor anaforice) - si 
termenii pe care ii implica: in grupul nominal se acorda modificatorii adjectivali si 
determinantii; in grupul verbal se acorda verbul la o forma verbala personala, adjectivul 
predicativ si cliticele pronominale de dublare a complementului; la nivelul enuntului sau 
al textului, se acorda pronumele anaforice. 

Scopul lucrarii este acela de a face o descriere si o interpretare teoretica a 
acordului in limba romana, intr-un cadru teoretic generativist, dar fara a exclude ipoteze 
din alte cadre teoretice si fara a face analize foarte „tehnice” ale acordului. Pe langa limba 
standard (sistemul limbii), sunt avute in vedere pe parcursul capitolelor si realizari 
colocviale ale acordului sau din registrul oral, daca acestea au un grad de frecventa 
ridicat. 

Structura lucrarii 

Teza cuprinde cinci capitole, o anexa finala si concluzii. 

Capitolul I 

Primul capitol, intitulat Aspecte teoretice, este dedicat unor probleme de definire 
a acordului, de descriere a cadrului teoretic utilizat si a unor ipoteze din alte cadre 
teoretice. La inceputul capitolului, sunt avute in vedere mai multe probleme legate de 
definirea acordului, care nu este una simpla, avand in vedere diversitatea termenilor care 
se acorda si a relatiilor dintre accstia: 

a) in grupul nominal, determinantii si modificatorii adjectivali se acorda cu 
substantivul-centru; 

b) in grupul flexionar (grupul verbal al unui verb la o forma flexionara finita), se 
face acordul in numar si persoana intre subiect si verbul-predicat si in numar si gen intre 
subiect si adjectivul nume predicativ sau predicativ suplimentar (predicat secundar); 

c) in grupul verbal, cliticele de dublare a complementului direct si a celui indirect 
sunt considerate in unele studii drept marci ale acordului verbului cu complementele 
respective: asa cum acordul verbului-predicat cu subiectul este marcat prin desinentele de 
numar si persoana ale verbului, acordul dintre verb si complementele direct si indirect ar 
fi marcat prin cliticele de dublare; 

d) tot la acord poate fi incadrata si concordanta formala dintre pronumele 
anaforice si antecedentul nominal. Aceasta nu este general acceptata ca un tip de acord; 
ea ar putea fi o reflectare a altor fenomene sintactice, legate de coreferentialitate, care 
implica o covariatie formala. 

In alte limbi , se intalnesc si alte tipuri de acord. In unele dialecte vest-germanice , 
verbul se acorda cu complementizatorul (conectorul care introduce o propozitie 
subordonata cu rolul de complement). 

In islandeza , verbul care inseamna „a placea” se acorda cu complementul, aflat in 
cazul nominativ, si nu cu subiectul avand rolul Experimentator, care are cazul dativ. 

Acordul complementului cu verbul-predicat se mtiilncstc, printre altele, in limbile 
uralice, unde are caracter optional. 

In maghiara , verbele la conjugarea obiectiva se acorda atat cu subiectul, cat §i cu 
complementul direct. 

In unele limbi exista asa-numitul acord la distanta (engl. long distance agreement), 
care dcpasestc limitele domeniului canonic al acordului (GFlex, in cazul acordului 
predicatului cu complementele). Astfel, in limba tsez (din nord-estul Caucaziei), verbul se 
acorda cu un complement din propozitia subordonata. 

In general, definitiile actuale ale acordului pot fi impartite in doua categorii: 
definitii de tip derivational (in gramatica traditionala si in gramaticile generative) si 
definitii de tip „unificational” (de unificare), bazate pe constrangeri (in HPSG). Potrivit 
definitiilor de tip derivational, acordul este o relatie directionala prin care trasaturile de 
acord sunt copiate, mutate sau controlate de la / de catre un nominal (numit controlor 
sau sursa) la un element care se acorda, numit tint a. Prin urmare, la nominalul controlor 
sau sursa, trasaturile implicate in acord sunt inerente si anterioare celor ale tintei (tinta 
primindu-le ulterior de la controlor). Potrivit definitiilor de tip unificational, bazate pe 
constrangeri, cele doua elemente care intra intr-o relatie de acord contin informatii 

partiale despre o unitate lingvistica si, prin acord, informatiile specificate de aceste doua 
elemente trebuie sa coincida, sa fie unificate. Acordul este astfel o variatie sistematica. 

Am adoptat o definitie de tip derivational, care are vedere faptul ca acordul este 
unidirectional, fiind transmis de la nominal la verb, adjectiv. Astfel, acordul poate fi 
definit ca o covariatie sistematica unidirectionala a doi termeni intre care exista o 
relatie sintactica. 

Pentru analiza acordului din limba romana, am adoptat cadrul teoretic minimalist 
(Chomsky, 1993, 1995, 2000, 2001), avand insa in vedere §i analize din alte cadre 
teoretice (cel traditionalist, HPSG), scopul acestei lucrari fiind descrierea si analizarea 
acordului in limba romana din perspectiva unor teorii lingvistice recente. 

In capitolul I sunt prezentate o scurta descriere a trasaturilor implicate in acord in 
limba romana (genul, numarul, persoana si cazul), ipoteze sau modele teoretice privind 
mecanismul acordului elaborate in minimalism (modelul copierii, modelul valuarii) si 
alte ipoteze: ipoteza unui centru phi deasupra nominalelor cu trasaturi interpretabile 
(Sauerland), ipoteza unei proiectii acord (anterioara minimalismului), ipoteza celor doua 
seturi de trasaturi, INDEX si CONCORD, din HPSG si ipoteza morfologiei postsintactice, 
Bobaljik (2008), conform careia acordul trebuie sa fie conceput in afara unei configuratii 
sintactice. El ar tine de componenta care interpreteaza structura sintactica, adica de 
morfologie , si nu de componenta care genereaza structura sintactica ( narrow syntax), 
unul dintre argumente fiind acela ca exista constructs in care nominalul acordat nu are 
nicio relatie sintactica cu verbul care se acorda cu el. 

Capitolul al II-lea 

In al doilea capitol, Acordul in grupul nominal, sunt discutate realizarile 
acordului in interiorul grupului nominal, intre substantiv si adjectiv sau substantiv si 
determinant. Acordul intern grupului nominal este tratat din mai multe perspective: a 
particularitatilor nominalului centru, care pot avea o influenta asupra acordului (cum ar fi 
neconcordanta intre trasaturile formale si cele referentiale, care se poate manifesta in 
acord sau nu); perspectiva categoriilor gramaticale implicate in acord (trasaturile de gen 
si numar, cazul si, discutabil, persoana); perspectiva particularitatilor de acord ale unor 
clase de cuvinte (numeralul, formantul cel din componenta superlativului, pronumele 
semiindependent al, pronumele posesiv si pronumele de intarire). Concluziile capitolului 
sunt ca in GN acordul se face pe baza trasaturilor formale. Sunt agramaticale exemplele 
in care substantivele cu neconcordante intre forma si sens se acorda potrivit trasaturilor 
semantice. Astfel, un substantiv colectiv nu poate accepta acordul la plural ( *ace§ti 
guvern, *guvernul ace.pia, *guvernul demiyi de parlament). Un substantiv cu 
neconcordanta intre genul formal si cel referential nu accepta decat acordul formal 
(*acest sluga, *ministrul aceasta). Exceptiile de la aceasta regula pot fi considerate 
fenomene de procesare ( Acest sluga de Copos ce sa zica... ; eu sunt un sluga sarantoc, 
venit din alta lume). Unele nume proprii inanimate admit, pe langa acordul formal, si 
unul conceptual, bazat pe trasaturile substantivului care dcnumestc conceptul in care se 
incadreaza referentul numelui propriu ( Tulcea , intemeiat in anul... - Orasul Tulcea, 
intemeiat in anul...). 


10 



Capitolul al Ill-lea 

Cel de-al treilea capitol, intitulat Acordul predicatuliii cu subiectul, este foarte 
extins, deoarece rcuncstc probleme diverse, grupate in functie de tipul de subiect 
(nominal - substantival, pronominal; binominal; sintagma coordonata; non-nominal) sau 
in functie de tipul de predicat (am discutat unele tipuri de predicate care pun probleme 
mai interesante pentru acord). Tot aici se includ si structurile copulative. 

In cadrul subcapitolului referitor la subiectul nominal, am discutat acordul cu 
substantivele colective, cu numele proprii, cu termenii inclusivi (termeni +plural in care 
se include locutorul sau interlocutorul), cu substantivele care desemneaza locutorul (ex. 
subsemnatul ) si acordul cu pronumele si locutiunile pronominale de politete. 

Daca subiectul este un substantiv colectiv la singular, acordul semantic la plural 
nu este permis in limba standard, spre deosebire de engleza. In schimb, este acceptat 
acordul la plural al verbului daca substantivul colectiv face parte dintr-o sintagma 
partitiva - *Guvernul au decis vs. O parte din guvern au decis. In legatura cu acest 
contrast, am aratat ca acordul semantic este posibil deoarece prezenta cuantificatorului 
partitiv schimba tipul de denotatie al colectivului : colectivul singur are o denotatie de tip 
grup. Prin asocierea cu termenul partitiv, coelctivul are o denotatie de tip suma , similara 
cu a pluralelor. De asemenea, sunt discutate §i sintagmele pseudopartitive cu un 
substantiv colectiv pe prima pozitie, care pot accepta acordul la plural (Au venit o armata 
de oameni, Au trecut o gramada de ani). 

Acordul numelor proprii depinde de tipul semantic caruia ii apartin: 
antroponimele se acorda semantic, pe baza trasaturilor referentiale. Toponimele dispun de 
doua posibilitati de acord: formal (pe baza trasaturilor formale) sau conceptual (pe baza 
trasaturilor substantivului comun ce denumcste conceptul in care se incadreaza toponimul 
(ora§, tara, insula, munte etc.). Doua posibilitati de acord, formal sau conceptual, exista 
si in cazul titlurilor, al numelor de firme, institutii sau organizatii. 

Substantivele abreviate admit, in functie de anumiti factori, acordul potrivit 
trasaturilor substantivului centru din alcatuirea sintagmei abreviate (de ex. Televiziunea 
Romdna, TVR ) sau potrivit trasaturilor substantivului format prin recategorizarea 
abrevierii (de ex. TVR-ul, recategorizat drept substantiv masculin sau neutru). 

Termenii inclusivi (pronume indefinite, negative, interogative sau relative si 
substantive sau grupuri substantivale) sunt nominale aflate in pozitia de subiect care, fara 
sa aiba trasatura de persoana (I sau a ITa), accepta acordul la persoana I sau a Il-a a 
verbului-predicat, lectura propozitiei fiind ca locutorul sau interlocutorul sunt inclusi 
intre entitatile denotate de nominalul subiect. Acest tip de acord este interesant din punct 
de vedere teoretic, deoarece nominalul- subiect nu are o trasatura de persoana pe care sa o 
transmits prin acord verbului. Pentru a explica acordul la persoana I sau a Il-a, fie 
consideram ca verbul are trasaturi interpretabile, fie presupunem ca avem a face cu elipsa 
sau nelexicalizarea unui pronume personal. 

Cu pronumele de politete de persoana a Il-a, acordul in gen al adjectivului 
predicativ se face pe baze referentiale, iar acordul verbului-predicat, pe baze formale. 

Astfel, verbul copulativ si adjectivul pot avea trasaturi de numar diferite ( Dumneavoastra 
sunteti ocupat). Locutiunile pronominale de politete de persoana a Ill-a, formate dintr-un 
substantiv §i un posesiv (de persoana a Il-a sau a Ill-a) sau un pronume personal in 
genitiv, admit doua tipuri de acord al verbului predicat: cu substantivul, la persoana a III- 
a ( Alteta Voastra dore.pe...) sau cu pronumele posesiv ori personal, deci la persoana a Il-a 
sau la persoana a Ill-a ( Alteta Voastra doriti...). Utilizarea verbului la persoana a Ill-a, 
singular, are un grad de politete mai ridicat decat la persoana a Il-a, plural, deoarece se 
evita referirea directa la persoana. 

In subcapitolul referitor la subiectul format dintr-o sintagma binominala, am 
grupat o serie de sintagme alcatuite din doua nominale care formeaza o unitate 
referentiala, avand un singur referent: primul nominal (Nl) are o valoare cantitativa sau 
calificativa, iar al doilea (N2) are o valoare referentiala, denumind entitatea cuantificata 
sau calificata de primul nominal. Sintagmele nominale sunt de mai multe tipuri: partitive 
(a parte din copii, unii dintre noi ), pseudopartitive ( un pahar de lapte ), generice ( acest 
tip de cursuri), calificative (prostul de mine ) si superlative ( mdndretea hotelurilor). Cele 
doua nominale pot avea trasaturi diferite de gen si numar. Acordul verbului-predicat cu 
aceste sintagme binominale variaza intre acord cu Nl si acord cu N2. In general, acordul 
cu N2 este declansat de faptul ca acesta este substantivul mai plin referential, iar acordul 
cu Nl, de faptul ca este interpretat uneori drept centru al sintagmei, fiind intr-o pozitie 
superioara in ierarhia sintactica a grupului. 

Acordul la plural cu sintagmele partitive ( Au venit o parte dintre studenti ) are 
explicatii semantice: cuantificatorul parti tiv (a parte ) exprima suma partilor minimale 
din care este alcatuita entitatea denotata de N2 (nominalul cuantificat). In denotatia 
substantivelor numarabile la plural regasim ca parti minimale entitati atomice ( studenti - 
student + student + student etc.), astfel incat sintagma partitiva o parte din studenti 
exprima suma unor entitati atomice (o denotatie de tip +plural). Prin urmare, acordul la 
plural al sintagmelor partitive cu N2 plural se justified semantic. Totodata, acordul la 
plural are si o justificare formala, deoarece N2 este marcat morfologic pentru plural. In 
topica subiect - predicat, acordul la plural este si un acord prin atractie. Acest tip de 
denotatie ne explica si acordul la plural al sintagmei partitive cu un substantiv colectiv, 
acceptat de multi vorbitori chestionati (O parte din guvern au demisionat). In denotatia 
substantivului colectiv ( guvern ) gasim entitati atomice (membrii guvemului, ministrii), 
astfel incat sintagma partitiva exprima o suma a unor entitati atomice (o denotatie de tip 
plural). Acest tip de denotatie face posibil acordul la plural. 

Cand in pozitia cuantificatorului partitiv se afla un pronume indefinit, acordul cu 
N2 depinde de semantica fiecarui pronume in parte. Sunt atestate exemple in care 
sintagmele cu vreunul admit acordul la plural ( vreunul dintre noi am putea avea un 
secret ), reflectand faptul ca predicatia se poate aplica, virtual, mai mult or referenti (nu 
exista un referent precis). De asemenea, admit acordul la plural si sintagmele cu niciunul 
( Nu-mi plac niciunul din cei zece) si oricare ( Oricare dintre ei au facut gre§eli de 
neiertat), din motive semantice (predicatia se aplica mai mult or entitati, nu doar uneia). In 
ciuda sensului distributiv, si cuantificatorul fiecare admite acordul la plural ( Intdmplari 
stranii pe care le-am trait fiecare dintre noi) , reflectand faptul ca predicatia se aplica mai 
multor entitati, distributiv. Acordul la plural are, astfel, o valoare cumulativa. Acordul cu 

N2 este posibil §i in contextele cu elipsa lui N2, cu conditia ca acesta sa fi fost exprimat 
si poata fi recuperat din contextul anterior. 

Am identificat un tip special de sintagme partitive, cele cu sens proportional, pe 
care le-am numit statistice. Ele pot admite acordul la plural ( Unul din §apte magistrati 
au recunoscut ca anul trecut au fost victimele unor tentative...), insa mai frecvent este 
acordul la singular (cand in pozitia N1 se afla un termen +singular). Acordul la plural are 
explicatii semantice: sintagma partitiva cu sens statistic nu denota un individ, ci un 
ansamblu de indivizi. 

Sintagmele pseudopartitive sunt de diverse tipuri semantice, in functie de sensul 
substantivului de pe prima pozitie: colectiv (o armata de furnici), partitiv (a felie de 
pdine), de masura (un kilogram de mere), cardinal (o duzina de trandafiri), cantitativ 
generic (un numar de exemple), substantiv care dcnumcstc recipientul (un borcan de 
mu§tar), substantiv care dcnumestc forma (un cub de zahar), substantiv care configureaza 
o unitate numarabila pentru substantive masive in pozitia N2 (un articol de 
imbracaminte). Acordul (cu N1 sau cu N2) depinde de mai multi factori, printre care tipul 
semantic de predicat, determinantii lui Nl, tipul semantic al lui N1 (si, implicit, gradul de 
referentialitate al acestuia). Cel mai important factor este gradul de gramaticalizare al 
substantivului Nl, care are, in general, rolul unei unitati de masura pentru entitatea 
exprimata de N2. Substantivele cel mai putin referential sunt cele cardinale si cele 
cantitative generice. Substantivele cel mai puternic referential sunt cele care creeaza o 
unitate numarabila pentru N2 masive, substantivele care denumesc forma si substantivele 
partitive. Pentru acord este important si sensul predicatului, care se poate aplica semantic 
substantivului cuantificator, daca acesta are un grad de referentialitate suficient de ridicat. 
Pentru unele tipuri de sintagme, este relevant numarul fiecaruia dintre cele doua nominale 
din sintagma pseudopartitiva. Astfel, substantivele care denumesc masura (Nl) tind sa 
impuna acordul daca sunt la plural (doua kilograme de zahar). Daca sunt la singular (un 
kilogram de mere), ambele nominale din sintagma pseudopartitiva pot impune acordul. 

Sintagmele generice constituie un alt tip de sintagme binominale, in care Nl are 
un rol semilexical, la fel ca in sintagmele pseudopartitive. Acordul verbului-predicat se 
poate face cu N2 sau cu Nl, in functie de ponderea semantica sau interpretarea 
nominalelor (Genul asta de situatii nu e unic, viitor acest gen de conflicte safie evitate). 

Acordul sintagmelor calificative Nl de N2 (o bijuterie de automobil, depeplul de 
tine) depinde de caracterul +/-animat al lui N2. Daca N2 este animat, el atrage acordul, 
iar daca ambele nominale sunt inanimate, acordul este oscilant. Este important pentru 
acord si gradul de lexicalitate al termenului Nl: daca Nl se desemantizeaza partial, cum 
se intampla in constructiile superlative sau de grad zero, atunci el isi pierde capacitatea de 
a stabili relatia de acord cu predicatul. Cand pe pozitia N2 se afla un pronume personal 
(de§teptul de tine), acordul se poate face la persoana a Ill-a (cu Nl) sau la persoana I sau 
a Il-a (cu N2), conform unor date statistice culese cu ajutorul unui motor de cautare de pe 
internet. 


13 



Ultimul tip de sintagme binominale discutat il reprezinta sintagmele superlative 
cu genitiv, destul de rare ( „Fruncea ” hotelurilor din Romania e banatean). Adjectivul 
predicativ sau participiul primesc trasatura de gen de la N2 §i pe cea de numar de la Nl. 
Acordul poate fi caracterizat ca semantic: este firesc ca acordul sa se faca la singular, 
intrucat sintagma superlativa dcnumcstc o singura entitate, selectata din setul de entitati 
denotate de N2. 

Subcapitolul este completat cu o Anexa cuprinzand date statistice referitoare la 
acordul predicatului cu unele sintagme cantitative. 

in subcapitolul referitor la subiectul format dintr-o sintagma coordonata, sunt 
reunite fenomenele de acord care privesc sintagmele coordonate - atat acordul intern 
(adjectival), cat si acordul extern (predicativ). Dupa o introducere privind structura si 
statutul sintactic al sintagmei coordonate (un subiect foarte des tratat si care pune multe 
probleme teoretice si empirice), sunt tratate o serie de probleme de acord pe care le pune 
o sintagma coordonata copulativa formata cu §i. Ulterior, ace Iasi probleme de acord, dar 
si altele, specifice, sunt discutate in legatura cu alte tipuri de sintagme coordonate (cele 
disjunctive, cele adversative si formate prin juxtapunere). In partea finala a capitolului 
este discutat acordul de tip adjectival, fiind avute in vedere particularitatile de acord ale 
diverselor clase lexico-gramaticale (articolul, numeralul, demonstrativul, adjectivul, 
posesivul, pronumele de intarire). In acest subcapitol, am ajuns la concluzia ca acordul 
cu sintagmele coordonate (SCoord) este semantic oricand este posibil: acordul in numar 
este intotdeauna semantic, intrucat doi conjuncti la singular se acorda intotdeauna la 
plural, in topica subiect - predicat. Acordul in gen este semantic cu nominalele +animat. 
Prin urmare, putem presupune ca SCoord este dominata de un centru Index, care contine 
trasaturile interpretabile, referentiale, asociate nominalelor. Nominalele -animat nu au 
trasaturi de gen interpretabile, astfel incat acest centru Index nu poate fi folosit pentru 
acord. Prin urmare, in contextele in care SCoord este formata din nominale -animat se 
folosestc o forma nemarcata (engl. default). 

Acordul la singular poate avea diverse explicatii, in functie de context: uneori, 
este un acord cu cel mai apropiat conjunct; cand SCoord este formata din nominale 
masive sau abstracte, acordul la singular se explica semantic: aceste substantive nu au 
trasatura de plural prin urmare, nici SCoord nu poate avea trasatura de plural; SCoord 
poate alcatui o unitate semantica, cand nominalele coordonata formeaza o singura entitate 
(, secern §i ciocanul, ploaia §i vdntul etc.). 

Cu SCoord formate cu conjunctiile disjunctive sau si ori, acordul in numar difera 
dupa cum disjunctia este inclusiva (acord la plural) sau exclusiva (acord la singular). 

In subcapitolul referitor la acordul in structurile copulative, este tratat acordul 
verbului copulativ in propozitiile copulative cu doua nominale, de tipul N 1 a fi N2 
( Pasiunea mea sunt / *este cartile). Au fost avute in vedere structurile ecuative (P atria 
mea sunt / ■'este parintii mei ), cele specificationale ( Vinovatul sunt / *este eu) si frazele 
cu scindare ori pseudoscindare in care se folosestc un verb copulativ ( Trandafiri e / -'sunt 
ceea ce mi-a adus Ion; Ceea ce mi-a atras atentia sunt / *este reducerile ). Cei doi 
termeni implicati in relatia copulativa pot avea acclcasi valori ale trasaturilor phi sau nu, 
interesante pentru acord fiind contextele in care valorile acestor trasaturi sunt diferite. In 
acest subcapitol, am ajuns la cateva concluzii: 

(i) in romana, in propozitiile ecuative, acordul se face cu nominalul cel mai 
marcat, indiferent de pozitia pre- sau postverbala a acestuia. Exista o ierarhie a puterii 
trasaturilor implicate in acord: persoanele I si a Il-a au prioritate fata de persoana a Ill-a, 
iar pluralul are prioritate in fata singularului. Pentru acordul din structurile ecuative din 
romana, am adoptat ipoteza ca ambele nominale sunt la fel de accesibile pentru acord si 
ca acordul trebuie sa respecte un principiu al maximizarii informatiei phi pe care o ofera, 
astfel incat alege intotdeauna cel mai marcat nominal pentru acord. 

(ii) In propozitiile specificationale, acordul se face cu GD postverbal, care este 
subiectul propozitiei reduse si care are o pondere semantica mai mare decat GD preverbal. 
Adesea, GD postverbal are si trasaturi mai putemice morfosintactice mai putemice 
(conform acclciasi ierarhii a acordului), fiind la plural sau la persoana I sau a Il-a. 
Imposibilitatea acordului cu GD preverbal ar putea fi pusa pe seama aceluia§i principiu al 
maximizarii informatiei oferite prin acord. Totusi, avand in vedere faptul ca relatia 
semantica dintre cele doua nominale este diferita de cea din structura ecuativa, ele nu 
sunt la fel de accesibile pentru acord. Prin urmare, o analiza care sa tina cont de statutul 
lor semantic diferit este mai adecvata. In structurile specificationale, GD preverbal nu 
este accesibil pentru acord, fiind un topic (termen topicalizat). Asa se face ca acordul cu 
GD preverbal este agramatical ( Vinovatul este tu / *eu). Contrastul cu limba engleza (The 
cause of the riot is/*are some pictures of the wall ) se explica prin faptul ca, in aceasta 
limba, subiectul nu poate fi postverbal, iar acordul nu se poate face la dreapta. Prin 
urmare, singura directie a acordului este spre stanga, cu nominalul preverbal. 

(iii) In structurile specificationale, acordul este influentat de prezenta articolului. 
Un termen mai marcat morfosintactic (conform ierarhiei trasaturilor, cf. (24)), dar 
nearticulat nu impune acordul verbului-predicat, daca celalalt termen are articolul definit. 
Termenul insotit de articolul definit este mai marcat sintactic, deci mai apt sa intre 
intr-o relatie de acord cu verbul-predicat. 

(iv) In structurile scindate ( Trandafiri e ceea ce mi-a adus Ion), N1 este in afara 
domeniului unde se stabilcstc relatia de acord (domeniul GFlex), fiind intr-o pozitie de 
focus (termen focalizat). Ca urmare, el nu atrage acordul, chiar daca este mai marcat 
morfologic (fiind la plural). §i in structurile scindate, articularea definita poate influenta 
acordul. Daca N1 este insotit de articolul definit, el impune acordul verbului-predicat, dar 
este destul de acceptabil §i acordul la singular. In structurile pseudoscindate, primul 
termen este in afara domeniului unde se stabilcstc relatia de acord, fiind intr-o pozitie de 
topic. Prin urmare, acordul se face cu nominalul postcopulativ. 

In subcapitolul despre subiectul non-nominal, sunt grupate contextele in care 
subiectul este reprezentat de o forma verbala nepersonala, un grup prepozitional (La 
munte e bine, Dupa Craciun e prea tdrziu) sau o propozitie redusa ( Ion director va fi 
greu pentru compania noastra). Verbul are o forma nemarcata, de persoana a Ill-a 
singular. 

La finalul capitolului despre acordul predicatului cu subiectul, sunt discutate 
contextele in care verbul la diateza reflexiv-pasiva nu este acordat cu nominalul- subiect 
( Tot de la cei saraci se ia banii a§tia ), intalnite in limba vorbita. Lipsa acordului poate fi 
pusa in legatura cu faptul ca reflexivul pasiv are §i o nuanta impersonala. Acordul 

operatorilor modali se datoreaza avansarii subiectului verbului lexical ( Studentii au 
trebuit sa piece). 

Capitolul al IV-lea 

In capitolul al patrulea, Genul neutru din perspectiva acordului, am reluat o 
veche tema de discutie din lingvistica romaneasca: problema existentei genului neutru, in 
legatura cu care am prezentat argumente oferite de acord. Este vorba de acordul 
sintagmelor coordonate, care favorizeaza ipoteza neutrului ca gen nespecificat. Date fiind 
ezitarile vorbitorilor privind acordul in gen al sintagmelor coordonate, am realizat o serie 
de chestionare printre vorbitori, rezultatele acestora fiind prezentate si explicate in capitol. 
Am ajuns la concluzia ca limba romana nu are trei valori ale trasaturii de gen. Realizarile 
acordului in gen cu sintagmele coordonate pot fi explicate daca presupunem ca forma de 
feminin plural este o forma nemarcata, nespecificata pentru gen. Acordul in gen cu 
sintagmele coordonate ofera argumente in favoarea a doua ipoteze: ipoteza nespecificarii 
§i ipoteza claselor nominale (neutrul ar constitui o a treia clasa nominala, care este 
selectata de un centru care contine numarul §i genul. Daca acceptam ipoteza claselor 
nominale, trebuie sa presupunem ca deasupra sintagmei coordonate se poate insera un 
centru care contine trasaturile de gen si numar (fuzionate) si ca trasatura de clasa 
nominala poate avansa la nivelul sintagmei coordonate. Daca acceptam ipoteza 
nespecificarii, trebuie sa explicam de ce pronumele neutre care au un antecedent nominal 
au alta forma decat pronumele neutre fara antecedent. Se poate ca pronumele fara 
antecedent nominal care nu sunt la plural si nu accepta clitice sa nu aiba nici trasatura 
genului, nici pe cea a numarului (din cauza absentei unui nominal). Alegerea intre ipoteza 
nespecificarii si ipoteza claselor nominale depinde de factori suplimentari: din motive de 
economie lingvistica, este preferabil sa adoptam ipoteza nespecificarii, deoarece implica 
un numar mai mic de trasaturi. Ipoteza claselor nominale este mai potrivita pentru 
sistemele de gen mai complexe, precum cele discutate de Corbett (1991). 

Capitolul al V-lea 

In al cincilea capitol, Este dublarea cliticd un tip de acord?, am prezentat 
argumente si contraargumente din limba romana referitoare la interpretarea cliticelor de 
dublare drept marci ale acordului complementului cu verbul. Aceste (contra) argumente se 
bazeaza pe criteriile sintactice si morfologice de distingere a cliticelor pronominale 
(propriu-zise) de marcile de acord propuse FuB (2005). Ele sunt aplicate mai intai 
contextelor cu dublarea complementului direct, apoi celor cu dublarea complementului 
indirect. Capitolul este completat cu o scurta Anexa cuprinzand contextele cu dublare 
clitica in limba romana. Concluziile sunt ca exista mai multe contraargumente impotriva 
acestei ipoteze: (i) dublarea clitica este optionala in unele contexte, obligatorie in altele. 
Or, fenomenele de acord nu sunt optionale, contextuale, limitate la anumite tipuri de 
nominale (prin contrast, prezenta acordului dintre subiect si predicat nu depinde de tipul 
de subiect); (ii) acordul canonic este generalizat si servcstc la marcarea relatiei sintactice 
dintre argument si verbul-predicat, prin trasaturile phi. Asadar, acordul nu servestc la 
evidentierea unei caracteristici a argumentului nominal, cum ar fi specificitatea 
complementului direct. Cu alte cuvinte, acordul este un scop in sine, nu serve§te la 
identificarea unui anumit continut semantic al nominalului implicat in relatia de acord; 
(iii) toate celelalte situatii de acord din romana sunt marcate la nivel flexionar prin 

morfeme afixale, de tip desinential. Elementele implicate in DC sunt clitice, nu afixe, 
dupa cum se vede din testele morfologice (preluate de la FuB, 2005). Acest argument 
morfologic nu este foarte puternic, am putea considera ca avem a face cu o marcare non- 
canonica a acordului (daca alte argumente, sintactice, ne-ar duce spre concluzia ca cliticul 
marcheaza acordul). Pentru cliticele de dublare s-ar putea adopta alta ipoteza, aceea a 
grupului nominal extins, in care cliticul ar fi un determinant dctasat din grupul nominal 
complement. 

Informatiile din cele cinci capitole, dedicate acordului dintr-un anumit domeniu 
sintactic sau intre anumiti termeni, sunt completate cu cele din anexa finala, intitulata 
Acordul in limba vorbitd. Aceasta cuprinde o serie de fenomene de procesare, registru 
oral si limba vorbita, inregistrate in decursul a cativa ani, in principal ca urmare a 
monitorizarii sistematice a unor posturi de radio si de televiziune, in cadrul unor proiecte 
ale Institutului de Lingvistica. Sunt prezentate si fenomene care reprezinta tendinte ale 
limbii, dar si fenomene de registru oral, de procesare. 

Nivelurile limbii descrise in teza 

In general, nivelul de limba descris in cuprinsul celor cinci capitole este cel al 
romanei contemporane standard. Nu este intotdeauna usor de delimitat intre nivelurile 
limbii: limba standard vs. limbajul colocvial, limba vorbita vs. sistemul limbii, fenomen 
de procesare a mesajului vs. posibilitate de exprimare care tine de sistemul limbii. In 
general, am inclus in capitole si unele realizari colocviale sau din registrul oral ale 
acordului (de la TV, de la radio, de pe internet etc.), cu conditia ca acestea sa nu fie 
fenomene marginale sau accidentale. 

In cele cinci capitole, nu am facut o delimitare foarte stricta intre realizarile 
acordului care tin de sistemul limbii si posibilitatile de exprimare din registrul oral sau 
din limba vorbita. Unele posibilitati de acord din limbajul colovial-familiar, din registrul 
oral sau dintr-un stil de exprimare mai putin „ingrijif ’ sau autosupravegheat din punctul 
de vedere al corectitudinii lingvistice sunt discutate in cele cinci capitole, daca ele sunt 
foarte frecvente sau accceptabile; ele nu au un caracter marginal, accidental §i, de multe 
ori, nu sunt simtite de vorbitorii nclingvisti ca grcseli de exprimare, ceea a dus la 
includerea lor in capitolele respective. Astfel, am incercat sa fac o distinctie intre 
posibilitatile de acord care tin de competenta vorbitorului (care sunt sistematice) si cele 
care tin de performanta (de procesare). Unele exemple de procesare au fost amintite si 
in cele cinci capitole, in masura in care ele releva fenomene interesante care tin de 
sistemul „latent” al limbii romane, insotindu-le de mentiuni referitoare la registrul de 
limba si/sau frecventa tipurilor de exemple respective. In registrul oral se activeaza nistc 
posibilitati de exprimare care au explicatii teoretice, au radacini in sistemul limbii. Nu se 
poate spune orice in registrul oral, spontan (exceptand, desigur, grcseli lc accidentale). 
Din acest motiv, unele fenomene frecvente sau curente de procesare si de limba vorbita 
au fost discutate in cuprinsul capitolelor, nu doar in anexa finala, dedicata acestui tip de 
fenomene. De exemplu, in sintagma superlativa cei mai multi , cazul genitiv sau dativ 
trebuie sa fie marcat o singura data, la cei (primul element cu trasaturi phi din GD), 
conform regulilor gramaticale. Insa in limba vorbita, cazul este frecvent marcat si la multi 
( numele celor mai multor vinuri - Radio Bucurcsti, 2009; a cciptcit atentia celor mai 
multor persoane cu studii superioare. - www.acasatv.ro). Dubla marcare a cazului in 

acest context poate fi un fenomen de procesare, dar posibilitatea de a avea acest fenomen 
are explicatii teoretice, care tin de sistemul limbii ( multi oscileaza intre valoarea de 
adjectiv si cea de determinant slab). Pentru distinctia intre un acord non-standard care 
tine de competenta si unul care tine de performanta, se poate da ca exemplu acordul 
dintre verb si substantivul colectiv. Acordul la plural al verbului-predicat cu un substantiv 
colectiv la singular (acord semantic, de tipul Guvernul au votcit ) nu este posibil in limba 
standard si este respins si de vorbitori, atunci cand sunt chestionati in legatura cu acest 
lucru - deci atunci cand au la dispozitie un oarecare timp de gandire si isi autoevalueaza 
posibilitatile de exprimare. Insa in registrul oral, spontan si mai putin supus 
autocontrolului, am intalnit destul de multe contexte in care verbul-predicat se acorda 
semantic cu un substantiv colectiv, un acord care poate fi tratat ca fenomen de 
„procesare” a mesajului. El tine de performanta limbii si a fost tratat doar in anexa 
finala, Acordul in limba vorbita. Daca substantivul colectiv face parte dintr-o sintagma 
partitiva (a parte din guvern), acordul verbului-predicat in limba standard este la singular, 
insa vorbitorii accepta si acordul la plural atunci cand sunt chestionati in legatura cu 
posibilitatile de acord. De asemenea, am intalnit si in registrul oral contexte cu acord la 
plural semantic. Prin urmare, acest tip de acord tine de competenta vorbitorului. 

Exemplele folosite sunt fie construite, fie atestate in emisiuni de radio si de TV 
sau pe internet. Cateva exemple au fost preluate din texte literare, beletristice. Majoritatea 
exemplelor de la radio si TV apartin vorbitorilor educati (am inregistrat doar jurnalisti, 
politicieni si persoane publice, in general). La inceputul anexei finale, Acordul in limba 
vorbita , am aratat in ce a constat monitorizarea posturilor de radio si de televiziune 
(numarul de posturi, numele acestora, numarul de ore si de luni monitorizate etc.). 
Exemplele de pe internet sunt foarte diverse (presa on-line, site-uri oficiale ale unor 
institutii si organizatii, bloguri, forumuri, comentarii ale unor cititori etc.), iar ele au fost 
culese, de obicei, cu un motor de cautare. Cand am preluat exemple de pe diverse 
forumuri de discutii sau din comentarii ale cititorilor facute in subsolul unor articole, am 
indicat acest lucru (in general, in aceste doua tipuri de texte limbajul este mai „relaxaf ’). 

In unele capitole, am facut observatii cantitative, de doua tipuri: (i) mici statistici 
pe baza exemplelor culese de pe internet cu ajutorul motorului de cautare Google; (ii) 
chestionare lingvistice cu subiecti vorbitori nativi. Scopul acestor observatii cantitative a 
fost acela de a clarifica unele aspecte legate de frecventa unui anumit tip de acord. 

